FPT ขึ้นแท่นผู้นำอสังหาฯครบวงจร ชูกลยุทธ์ ONE PLATFORM สู่ความยั่งยืน
FPT ขึ้นแท่นผู้นำอสังหาฯครบวงจร ชูกลยุทธ์ ONE PLATFORM สู่ความยั่งยืน
4 พ.ย. 2563

“ธนพล ศิริธนชัย” ประธานเจ้าหน้าที่บริหาร (Country CEO) เฟรเซอร์ส พร็อพเพอร์ตี้ ประเทศไทย หรือ “FPT” ฉายภาพการเป็นผู้นำอสังหาริมทรัพย์ครบวงจรว่า บริษัทจะดำเนินการภายใต้กลยุทธ์ ONE PLATFORM เพื่อสร้างการเติบโตอย่างมั่นคงและยั่งยืน (One Platform for Sustainable Growth) โดยจะให้ความสำคัญกับประสบการณ์ (Experiences) ของผู้มีส่วนได้ส่วนเสียทุกฝ่าย (Stakeholders) เช่น ผู้ถือหุ้น ลูกค้า พนักงาน ผ่านหลาย ๆ ช่องทาง เช่น การส่งมอบสินค้าและบริการที่มีคุณภาพซึ่งเป็นประสบการณ์ที่จะสร้างแรงบันดาลใจให้แก่ลูกค้า และเป็นหัวใจสำคัญของการบริหารงานเพื่อให้บริษัทมีการเติบโตที่มั่นคงและยั่งยืน
แผน ONE–TO–THREE
วิสัยทัศน์และเป้าหมายในช่วง 1-3 ปีข้างหน้า (ปี 2564-2566) ที่สถานการณ์ต่าง ๆ ยังมีความผันผวนสูง FPT มีแผนธุรกิจที่เรียกว่า “ONE–TO–THREE” โดยในปี 2564  “ONE : One Platform” คือ การรวม 3 กลุ่มธุรกิจอสังหาฯ ไว้บนแพลตฟอร์มเดียวกันเพื่อสร้างความแข็งแกร่งให้องค์กรด้วยการเป็นผู้ให้บริการอสังหาริมทรัพย์ครบวงจรรายแรกของประเทศไทย ภายใต้แบรนด์ เฟรเซอร์ส พร็อพเพอร์ตี้
ขณะที่ในปี 2565 “TO : Towards a Trusted Brand” คือ การเป็นแบรนด์ที่ทุกคนเชื่อมั่นในฐานะผู้นำการให้บริการอสังหาริมทรัพย์ครบวงจร ที่มีสินทรัพย์ บุคลากร ความรู้ ความชำนาญ และประสบการณ์ ทำให้สามารถขยายฐานลูกค้าจากการมีสินค้าและบริการที่หลากหลาย ครอบคลุมและตอบโจทย์ลูกค้าได้ดียิ่งขึ้น
ส่วนในปี 2566  “THREE : Top Three” คือ การตั้งเป้าเป็น 1 ใน 3 บริษัทผู้นำในวงการอสังหาริมทรัพย์ในประเทศไทย
“ในปี 2564 ยังคงเป็นปีที่เศรษฐกิจทั้งในประเทศไทยและทั่วโลกได้รับผลกระทบจากสถานการณ์โควิด-19 เราจึงตั้งเป้าหมายรักษารายได้ (sustain growth) ไว้ให้ไม่ต่ำกว่า 20,000 ล้านบาท ซึ่งจากการปรับตัว เตรียมความพร้อม รวมถึงความแข็งแกร่งและศักยภาพของบริษัทที่เพิ่มขึ้น จะนำพาองค์กรผ่านพ้นสถานการณ์ความท้าทายต่าง ๆ ไปได้”
กุญแจสำคัญสู่การเติบโตอย่างยั่งยืน
“ธนพล” กล่าวว่า กุญแจสำคัญในการเป็นบริษัทอสังหาริมทรัพย์ครบวงจรบนแพลตฟอร์มที่ยั่งยืน ประกอบด้วย